cyanic-selkie/wikianc huggingface dataset:
Ull (tekstil)
Fra middelalderen til den industrielle revolusjonen
Krig i Europa, skatt og ønske om større profitt var blant drivkreftene i England for framstilling av tekstiler innenlands av egen råull. I små hytter arbeidet vevere og deres familier med omforme råull til tøy som endte opp på markedene i Bristol, Gloucester, Kendal og Norwich. Etterspørselen krevde større volum og produksjonshastighet. Den byen som lå i forkant av den industrielle revolusjonen var Leeds, som det ble sagt var bygd på ull. Industrien begynte på 1500-tallet og fortsatte inn i 1800-tallet. Byggingen av transportruter, som Leeds og Liverpoolkanalen, og senere jernbane til kysten, sørget for at de ferdige tøyprodukter av ull ble eksportert til verden.
I Norge var ull den viktigste grunnen til å ha sau. På 1700- og 1800-tallet ble nye raser utviklet og importert til Norge. Fordelen med de nye rasene var at de hadde kortere og jevnere ull som var mer tilpasset de nye maskinelle spinnemaskinene. I senere tid har det vist seg at de gir mer kjøtt fordi de er store. I Norge, som i mange andre land, ble derfor de eldre, innenlandske arter nedprioritert, og de var i fare for å bli helt utryddet. Ulla til gammelnorsk sau (også kalt villsau) er fin og varierer i farge, men på begynnelsen av 2000-tallet rådet en oppfatning om ullgarn fra villsau var for grov til bekledning. I tidligere tider var fibre fra villsau blitt verdsatt som særlig egnet til fremstilling av så ulike produkter som sjøvotter og båtryer.
Moderne utfordringer og endringer
Maskinvaskbar ull (på engelsk også kalt «superwash») er en teknologi som først kom tidlig på 1970-tallet for å kunne framstille ull som etter særskilt kjemisk behandling kunne vaskes i en vaskemaskin og tørkes i tørketrommel. Behandlet ull er en prosess for å framstille ullfiber som kan konkurrere med syntetiske fibre; lang levetid, holdbarhet og samtidig beholde formen. Konsumentene lærte seg fordeler og ulemper mellom behandlet og ubehandlet ull.
Forente nasjoner erklærte 2009 som FNs internasjonale år for naturfiber. Hovedmålet med året er å gjøre naturfibre mer synlig på verdensmarkedet og samtidig framheve dets kvaliteter til forbrukerne, samt bidra til at bøndenes inntekter holder seg stabile. Miljømerking av ull og andre tekstilprodukter er knyttet til miljøbelastningen ved produksjon av selve råmaterialet, det vil si fiberen eller skinnet, og til de ulike prosessene som inngår, for eksempel farging, spinning, garving og etterbehandling. Fra norsk forskerhold på Statens institutt for forbruksforskning (SIFO) er det uttalt at ull ikke er et entydig begrep: «ull fra norsk sau er annerledes enn annen ull. Og den norske ullas sterkeste karaktertrekk er at den har god krus – og dermed god spenst og styrke.»
Organisk ull
Organisk ull (eller økologisk ull eller ubehandlet ull) er ulike betegnelser for det samme. Da kommersielt produsert ull er ofte behandlet kjemisk for å konkurrere mot syntetisk fibre, har det i de siste tiårene oppstått et behov hos enkeltindivider og private strikkegrupper for ubehandlet ull, ofte fra spesielle sauearter hvor ullen har spesielle egenskaper. Mye av denne ullen kommer fra New Zealand og Australia. Markedet for denne ullen er mye mindre enn det kommersielle, og produktene er derfor mer kostbare. Organisk ull er å foretrekke av miljømessige årsaker (i kontrast til nylon framstilt av råolje eller polypropen som er en polymer som også kan formes som fibre) som materiale for tepper, særskilt kombinert med naturlig binding og bruk av lim uten formaldehyd.
Produksjon
Den globale ullproduksjonen er på omtrent 2 millioner tonn i året. Rundt 60 prosent går til tøyproduksjon. Australia er den ledende ullprodusenten hvor det meste kommer fra merinosau, men har blitt forbigått av Kina i total vekt. New Zealand er per 2016 den tredje største produsenten av ull, og den største produsenten av ull framkommet ved krysning («crossbred wool»). I USA er det delstatene Texas, New Mexico, og Colorado som de største kommersielle saueflokkene, hovedsakelig rambouillet (eller fransk merinosau). En voksende andel av småbrukere har mindre flokker av særskilte sauearter rettet mot privatmarkedet for tradisjonell håndspinning.
Æbelø
Æbelø ligger i Kattegat like nord for Fyn. Selve øya er på 2,09 km². Sør for Æbelø ligger småøyene Brådet, Dræet og Æbeløholm.
Politiskolen 2 – Deres første oppdrag
Politiskolen 2 – Deres første oppdrag (originaltittel: Police Academy 2: Their First Assignment) er en amerikansk filmkomedie fra 1985 med Steven Guttenberg, Bubba Smith, David Graf og Michael Winslow i hovedrollene. Regi er ved Jerry Paris.
Æbelø
Befolkning
I 1787 bodde det 17 personer på øya. Dette tallet økte til ca. 50 personer i 1940. Fraflyttingen begynte i 1960-årene, og nå er det ingen fastboende på Æbelø.
Politiskolen 2 – Deres første oppdrag
Politiskolen 2 er en oppfølger til Politiskolen fra 1984.
Æbelø
Natur
Æbelø var tidligere kjent for sine store bestander av billearten eikehjort. I 1924 ble Æbeløs natur fredet i et forsøk på å beskytte eikehjortene. 23 store, gamle eiketrær ved Æbeløgård ble fredet, og det ble nedlagt forbud mot å fange eller drepe eikehjort. Tiltakene hjalp ikke, og i 1954 ble Danmarks siste eikehjort observert.
Fuglelivet på Æbelø er rikt, blant annet finner man hekkende hornugle og pirol.
Politiskolen 2 – Deres første oppdrag
Handling
I 16. politidistrikt går alt over styr. En vill og ondskapsfull bande herjer i gatene, og stasjonens trette og gamle tjenestemenn står maktesløse. Stasjonens vaktsjef gjør alt han kan for å forverre situasjonen, slik at han selv kan bli sjef. Det er et eneste stort kaos inntil kapteinen for distriktet henvender seg til sin bror etter hjelp – og da slipper det glade vanvidd løs! For broren Lassard er kommandanten på Politiskolen, og hans ypperste rekrutter Mahoney, Hightower, Tackleberry og Hooks (avgangsklassen fra 1984) kommer det 16. distrikt snart til unnsetning. Gjengen som herjer i distriktet ledes av en antisosial skrulling med talefeil, kalt Zed (Bob Goldthwait). Gjengen viser seg å være vanskeligere å bekjempe enn antatt, og derfor forsøker politiet å infiltrere gruppen.
Om filmen
Politiskolen 2 ble en stor suksess, til tross for at den ikke ble like populær som den første filmen. Den innbrakte over $55 millioner på kino i USA alene, noe som gjorde det den til den 11. mest sette filmen i USA i 1985. Politiskolen II regnes som den mest suksessfulle av oppfølgerne, og etter denne gikk suksessen til denne filmserien gradvis nedover, både økonomisk og kvalitetsmessig.
Intranett
Et intranett er et internt nettverk for en bedrift, der kun de ansatte i bedriften har tilgang. For å forstå begrepet intranett er det nyttig å se det i sammenheng med internett og ekstranett:
En annen vanlig definisjon på et intranett er bedriftens interne webløsning, det vil si en webløsning som kun har bedriftens ansatte som brukere. På samme måte som nettverkene klassifiseres etter hvilke brukere de har, bruker man denne inndelingen også på webløsninger:
Bedriftens interne nettverk
Intranett kan referere til bedriftens interne nettverk, det vil si sammenknytningen av datamaskiner, servere og andre ressurser i bedriften. Intranett bruker samme teknologi som Internett, og vanligvis er intranettet koblet til Internett via en ruter og beskyttet av en brannmur.
Noen ganger består et intranett av kun ett lokalnettverk. Bedriftens interne nettverk kan også bestå av flere lokalnettverk som er koblet sammen via VPN, for eksempel når man har flere kontorer, eller man har bedriftens servere i et driftssenter i stedet for i kontorlokalene. Ved å bruke VPN kan også ansatte koble seg på dette interne nettverket.
Bedriftens interne webløsning
Når en bedrift har en intern webløsning, som benytter seg av standard internett-teknologi som HTML og TCP/IP, kalles webløsningen for et Intranett.
Etter hvert som teknologien for webapplikasjoner har blitt bedre, har intranettapplikasjoner blitt mye billigere. På grunn av prisen var intranett i begynnelsen noe kun større firma hadde, men nå er teknologien blitt så lett tilgjengelig at også små bedrifter bruker intranett.
Intranettets historie
De første intranett ble tatt i bruk av organisasjoner i USA i 1990-1991, og teknologien ble veldig raskt tatt i bruk av bedrifter. Bedriftene var villige til å betale store beløp for dette, og et stort nytt marked etablerte seg på kort tid. Dette resulterte i et intenst kappløp mellom leverandører for å komme på markedet og tilby løsninger, i noe som ble karakterisert som et cyber-gullrush.
Sherlock Holmes (2009)
Sherlock Holmes er en amerikansk action- og eventyrfilm fra 2009 basert på Arthur Conan Doyles fiktive karakter med samme navn. Filmens handling er ikke basert på et enkeltverk av forfatteren men henter derimot viktige handlingselementer fra flere av hans romaner.
Intranett
Intranettets historie
De første intranett var statiske websider med tekst, som kun var tilgjengelig i et lokalnettverk. Det brukte samme teknologi som vanlige websider, og inneholdt primært:
Sherlock Holmes (2009)
Filmen er regissert av Guy Ritchie, og hovedrollene spilles av Robert Downey jr. som Sherlock Holmes og Jude Law som Dr. Watson. Filmen hadde verdenspremiere 25. og 26. desember 2009. Oppfølgeren Sherlock Holmes: A Game of Shadows ble gitt ut i USA den 16. desember 2011.
Intranett
Intranettets historie
I begynnelsen ble informasjonen på intranettet publisert av teknisk personell ved hjelp av programvare for å redigere HTML-sider. Etter hvert fikk man bedre løsninger for publisering, og moderne intranett har vanligvis et integrert system for å vedlikehold og publisere informasjonen.
Intranettet ble også tilgjengelig utenfra, via oppringt tilgang eller VPN-løsninger.
Sherlock Holmes (2009)
Handling
I 1891 i London forhindrer detektiven Sherlock Holmes (Robert Downey Jr) og hans kollega John Watson (Jude Law) drapet på en kvinne. Drapsmannen Lord Henry Blackwood (Mark Strong) har tidligere drept fem andre unge kvinner på samme måte. Kort tid senere kommer inspektør Lestrade (Eddie Marsan) og politiet for å arrestere Blackwood. Tre måneder senere ser Watson frem til å gifte seg og flytte ut av leiligheten han deler med Sherlock Holmes i Baker Street. I mellomtiden har Lord Blackwood blitt dømt til døden. Han ber om å få møte Holmes, og han advarer om tre dødsfall som vil finne sted i løpet av kort tid og som vil føre til store forandringer i verden. Blackwood blir deretter henrettet og erklært død av doktor Watson.
Intranett
Intranettets historie
Skjema til nedlasting var første steg på intranettets rolle for å redusere papirarbeidet i bedriften. I begynnelsen lastet brukeren ned et skjema, men måtte fortsatt skrive det ut, fylle ut verdiene og sende det fysisk til en mottaker. Etter hvert utviklet teknologien seg til at man kunne fylle ut skjemaene på datamaskinen, og etter kun kort tid ble det vanlig å fylle ut et webskjema, som så ble levert via e-post.
Sherlock Holmes (2009)
Handling
Tre dager senere får Holmes besøk av Irene Adler (Rachel McAdams), en profesjonell tyv og hans tidligere motstander, som ber ham finne en savnet mann ved navn Luke Reordan. Da hun går sin vei følger Holmes etter henne idet hun møter sin hemmelige arbeidsgiver, som vi ikke ser identiteten til. Den hemmelige mannen sier at Reordan er nøkkelen til Blackwoods planer. Blackwoods grav har blitt ødelagt fra innsiden, og Reordan blir funnet drept i graven hans. Blackwood har blitt observert i levende live, og dette forårsaker offentlig panikk. Etter flere ledetråder på liket til Reordan, besøker Holmes og Watson leiligheten til Reordan hvor de oppdager at han hadde forsøkt å fusjonere vitenskap med magi.
Etter å ha overlevd en kamp med Blackwoods menn, blir Holmes tatt med til Temple of the Four Orders, ett hemmelig brorskap med betydelig politisk innflytelse. De tre lederne - Lord Chief Justice Sir Thomas Rotheram, USAs ambassadør Standish, og Storbritannias innenriksminister Lord Coward - ber Holmes stoppe Blackwood, som tidligere var medlem av brorskapet deres. Sir Thomas Rotheram og ambassadør Standish blir senere drept gjennom tilsynelatende overnaturlige metoder utført Blackwood fordi han vil ha kontroll over broskapet. Blackwood planlegger å styrte den britiske regjeringen, og deretter erobre USA og resten av verden. Han lokker Holmes inn i en bygning, hvor han finner Irene Adler kneblet og lenket til en krok, og han klarer å redde henne. Imidlertid blir Watson skadet i en serie eksplosjoner satt opp av Blackwood. Lord Coward, som var i ledtog med Blackwood hele tiden, utsteder en arrestordre på Sherlock Holmes.
Intranett
Moderne intranettløsninger
Dagens intranettløsninger er mye mer avanserte enn de første løsningene, og inneholder ofte databaser og koblinger til andre systemer. Når man da fyller ut et skjema, blir informasjonen lagret i systemet, og man kan redigere dette i ettertid. Slik digital selvbetjening er et svært effektivt virkemiddel for å redusere papirarbeid i bedriften. noen eksempler på slike systemer er:
Sherlock Holmes (2009)
Handling
Holmes går i dekning og studerer Blackwoods ritualer, og han konkluderer at Blackwoods neste mål er det britiske parlamentet. Holmes lurer Lord Coward til å avsløre at planen er å drepe alle medlemmene av parlamentet. Holmes, Watson og Adler oppdager en maskin under Palace of Westminster som er basert på Luke Reordans vitenskapelige eksperimenter. Maskinen skal sende cyanid-gass inn i parlamentet, og drepe alle. Men Blackwood og hans støttespillere vill overleve fordi Blackwood har en motgift. Samtidig som Holmes og Watson slåss mot Blackwood og hans menn, fjerner Adler cyanid-beholderen fra maskinen. Blackwood og Coward innser at planen deres har sviktet. Coward blir arrestert, og Blackwood stikker av.
Holmes møter Adler på toppen av Tower Bridge, og de blir overrasket av Blackwood. Holmes og Blackwood slåss, og Blackwood blir viklet inn i en kjetting, faller ned fra broen og han blir hengt over Themsen. Holmes forklarer det vitenskapelige bak Blackwoods metoder. Adler forklarer at hennes arbeidsgiver er professor Moriarty, og hun advarer om at Moriarty er like intelligent som Sherlock Holmes, men langt mer utspekulert. I det Watson er opptatt med å flytte ut av leiligheten i Baker Street kommer politiet med en rapport om en død politimann som ble funnet i nærheten av maskinen til Blackwood. Professor Moriarty brukte konfrontasjonen mellom Adler, Watson og Blackwood som en avledningsmanøver mens han tok en veldig viktig komponent fra maskinen. Sherlock Holmes ser frem til denne nye saken og en ny fiende.
Intranett
Moderne intranettløsninger
Samtidig er det blitt vanlig å samle gruppevare på intranettet, slik at de ansatte får tilgang til systemer for kommunikasjon, deling og samarbeid uten å måtte bruke spesiell programvare på sine arbeidsstasjoner. Noen eksempler på dette er:
Moderne intranettløsninger har vanligvis veldig gode sikkerhetsmekanismer. Integrert tilgangsstyring er vanlig, og store løsninger er ofte koblet opp mot for eksempel Active Directory. Løsningene er ofte koblet på nett, og tilgjengelige fra hvor som helst via SSL-kryptert innlogging eller VPN-løsninger.
Hesselø
Hesselø er en liten øy i Kattegat. På øyen er der et fyrtårn og en værstasjon drevet av Danmarks Meteorologiske Institut. Den er utpekt som EU-habitatområde.
Seljord Folkehøgskule
Seljord Folkehøgskule er en frilynt folkehøgskole i Seljord i Telemark. Skolen tar årlig imot vel 90 elever og eies av Stiftinga Seljord Folkehøgskule.
Hesselø
Øyen var gjenstand for en verbal krig mellom Danmark og Sverige i 1983, da Danmark ønsket å starte prøveboring i området.
Seljord Folkehøgskule
Linjefag ved denne skolen er:
Hesselø
I oktober og november 2003 var Hesselø medieomtalt på grunn av en ikke-godkjent havneanleggelse foretatt av eieren Erik Tingleff Larsen, som er hovedaksjonær i Weibel Scientific.
Wegger Chr. Strømmen
Wegger Christian Strømmen (født 14. juni 1959 i Larvik) er en norsk diplomat. I 2019 tiltrådte han som ambassadør ved Norges ambassade i London.
Han er utdannet jurist og har tidligere arbeidet blant annet som statssekretær for Knut Vollebæk under Kjell Magne Bondeviks første regjering og har tidligere tjenestegjort som diplomat i Tel Aviv, Genève og New York. Fra 2007 til 2013 var han ambassadør ved Norges ambassade i Washington. Fra 2013 til 2014 var han politisk direktør i Utenriksdepartementet, deretter utenriksråd fra 2014 til 2018.
Strømmen ble i 2006 utnevnt til ridder av 1. klasse av Den Kongelige Norske Fortjenstorden. I 2017 ble han tildelt storkors av Den islandske falkeorden i forbindelse med statsbesøket til Islands president i Norge. I 2018 ble han utnevnt til kommandør med stjerne av Den Kongelige Norske St. Olavs Orden.
Strømmen er oppvokst i Bøkelia i Larvik, hvor han var bosatt frem til han fullførte gymnaset som nittenåring.
Eynhallow
Eynhallow (norrønt: Eyin Helga, «den hellige øya»; skotsk: Eynhallow) er en liten øy i den skotske øygruppen Orknøyene. Øya ligger mellom øyene Mainland og Rousay i det sundet med samme navn som øya, Eynhallow Sound.
Øya, på kun 75 hektar, ble forlatt i 1885, og har således ingen bosetning. Den er omgitt av voldsomme tidevannsløp – kjent på Orknøy-dialekten som roosts. Disse er på sitt mest spektakulære når vinden er i nordvest og en sterk tidevann går.
I sentrum av øya står ruinene av et kapell bygd i rød sandstein, som kan ha utgjort en del av en tidlig kristen klosterbosetning. Ved ruinene er to gamle hus, og fra 1500-tallet brukt som bolig av en rekke av øyboerne.
Geografi
Eynhallow ligger i sundet Eynhallow Sound mellom Mainland og Rousay. Et navnløst skjær ligger omtrent 100 meter nordøst for øya, atskilt av suindet Fint Sound. Sheep Skerry (Saueskjæret) grenser til den sørlige enden av øya.
Det er ingen ferge til øya, selv om Orkney Heritage Society arrangerer en tur hver juli. Ellers må besøkende ordne sin egen transport til øya med privat lokal båtutleie. Tilgang kan være problematisk, ettersom det er sterke tidevannsbølger i det omkringliggende sundet, klemt mellom Mainland og Rousay.
Historie
Øyas hovedattraksjon er Eynhallow-kirken fra 1100-tallet eller tidligere, og kanskje opprinnelig en del av et kloster. Området vedlikeholdes og adminisrteres av Historic Scotland.
I 1841 hadde øya en befolkning på 26 innbyggere. Den har vært ubebodd siden grunneieren ryddet bort torpere i 1851. Ryddingen førte til oppdagelsen av kirkeruinene som til da hadde vært glemt. Øya er nå et fuglereservat.
Vejdirektoratet
Vejdirektoratet er et dansk direktorat under Transportministeriet som har ansvar for drift og vedlikehold av statsveinettet. Vejdirektoratet står i tillegg for planlegging og anlegg av nye motorveier. Direktoratet ble opprettet 1. april 1949.
Hard Rock Café Athen
Hard Rock Café Athen er en del av restaurantkjeden Hard Rock Café. Kjeden ble grunnlagt i 1971 av amerikanerne Peter Morton og Isak Tigrett. I 1979, starten kjeden å dekke veggene med rock 'n' roll memoriabilia, en tradisjon som utvidet til hele kjeden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. I 2006, ble Rock Hard solgt til urbefolkningen Seminole Tribe of Florida.
Restauranten i Athen ble åpnet 14. september 2004. Den største Hard Rock Cafe-restauranten er i Orlando, Florida. For tiden er det omtrent 150 Hard Rock steder i over 50 land.
Hareskoven
Hareskoven er et skogsområde som ligger nordvest for København i Furesø, Gladsaxe og Ballerup kommune.
Byen Hareskovby befinner seg midt i skogene som kløves av en jernbane og en motorvei. Fægyden er en vei mellom Hareskovby og Værløse og ble tidligere brukt til kvegdrift. Veien deler skogen i Lille Hareskov vest for veien og Store Hareskov øst for den.
Lille Hareskov grenser opp til skogen Jonstrup Vang og Store Hareskov grenser opp til en rekke skoger mellom Furesøen og Bagsværd Sø og skogene utgjør dermed et stort sammenhengende skogsområde.
Hareskoven er en del av parforsejaktlandskapet på Nord-Sjælland som ble oppført på UNESCOs liste over verdensarven i 2015.
Helgeland Folkehøgskole
Helgeland Folkehøyskole er en kristen folkehøgskole ved Mjåvatnet, om lag 15 km. nord for Mosjøen i Nordland. Skolen har plass til 80 elever og eies av pinsemenighetene i Norge.
Sommerstid fungerer skolen som vandrerhjem, camping og gjestegård, da under navnet Sandvik Gjestegård/Mosjøen vandrerhjem.
Historie
Det første året fikk ikke skolen driftstilskudd fra det offentlige, det kom først fra skoleåret 1973-74. Fra da var skolen offentlig godkjent og mottok støtte etter lov om folkehøgskoler.
Linjefag
Skolen lanserer høsten 2016 et nytt skoletilbud med oppstart høsten 2017.
Kilder
Hop-Hansen, Ane-Marthe. Startet uten offentlig støtte. Korsets Seier, 22. februar 2008, side 3
Jegindø
Jegindø er en liten dansk øy i den vestlige del av Limfjorden. Øya er en del av Struer kommune.
Selve øya er cirka 6 kilometer lang og 3 kilometer bred. Den har ingen høydepunkter, skoger, vannløp eller sjøer. Det samlede areal er på 7,91 km², og innbyggertallet ligger på cirka 500 innbyggere.
Øya har en kirke, en havn, en skole, et eldresenter, et misjonshus og enkelte butikker som bank og kjøpmann. Næringsmessig bedrives kun fiskeri og landbruk.
Ragnar Hovland
Ragnar Hovland (født 15. april 1952 i Bergen) er en norsk forfatter, dramatiker og oversetter.
Bakgrunn og virke
Han har mottatt en rekke priser for sitt forfatterskap. I forbindelse med 60-årsdagen hans i 2012 ble det utgitt et samlealbum, Valgets kavaler, hvor forskjellige norske musikere og grupper satte musikk til tekstene hans.
Ragnar Hovland er også musiker; han spiller keyboard og synger i bandet Dei nye kapellanane. Han har gjendiktet Stephen Sondheims musikal Sweeney Todd til nynorsk. Teksten til Odd Nordstogas «Kveldssong for deg og meg» er hentet fra Hovlands diktsamling Elefantmusikk.
I 1997 var han festspilldikter ved Dei Nynorske Festspela. I mai 2008 var Hovland festspilldikter til de litterære festspillene i Bergen.
Ragnar Hovland er dattersønn av biskop Ragnvald Indrebø.
Pashmina
Pashmina er en betegnelse på en type fin kasjmir, som er betegnelsen på underull fra pasjminageit (changthangi), kasjmirgeit, angorageit eller andre geiteraser tilpasset kaldt klima.
Angora blir til Pashmina så snart det blir vevet. Pashmina brukes i stor grad til store sjal. Ofte blandes pashmina med silke – 20 % er ikke uvanlig. Pashminasjal er myke og varme, og er en betydelig handelsvare.
Javier Bardem
Javier Ángel Encinas Bardem (født 1. mars 1969 i Las Palmas de Gran Canaria) er en spansk skuespiller.
Bardem ble nominert til Oscar for beste mannlige hovedrolle for rollen som den homoseksuelle cubanske poeten Reinaldo Arenas i filmen Before Night Falls (2000). Han spilte en hensynsløs leiemorder i thrillerdramaet No Country for Old Men (2007). Bardem ble tildelt både Oscar, Golden Globe og BAFTA for beste mannlige birolle for sin innsats i filmen. Han er den første spanske skuespilleren som har vunnet Oscar.
Virak (andre betydninger)
Virak kan vise til:
Meteorologiåret 1913
Meteorologiåret 1913 er en oversikt over hendelser, prisvinnere, fødte og avdøde personer med tilknytning til meteorologi i 1913.
Gary Locke (amerikansk politiker)
Gary Faye Locke (1950–) er en amerikansk politiker og offentlig tjenestemann. Han var guvernør i delstaten Washington fra 1997 til 2005, USAs handelsminister under president Barack Obama fra 2009 til 2011 og USAs ambassadør til Kina fra 2011 til 2014. Han tilhører Det demokratiske parti.
Locke begynte sin politiske karriere som medlem av Washingtons delstatsforsamling fra 1983 til 1994 og leder for den utøvende myndigheten i King County fra 1994 til 1997.
Han vokste opp i Seattle. Han studerte jus ved Boston University og statsvitenskap ved Yale University. Han arbeidet som jurist ved påtalemyndigheten i King County før han ble politiker.
Gary Lockes forfedre var innvandrere fra Taishan i Guangdongprovinsen i Kina. Hans navn på kantonesisk er 駱家輝, i pinyin Luò Jiāhuī, som uttales Lok Gaa-Fai.
Henrik Adam Due
Biografi
Due var sønn av legen Elias Kristian Jensen Due (1845–1931) og Elen Henriette Due (født Broch, 1853–1926). Due studerte fiolin hos Arve Arvesen og Gustav Fr. Lange i Kristiania og videre hos Martin Pierre Joseph Marsick i Paris. Han debuterte som fiolinist i 1913 og var i perioden 1921 til 1941 fast ansatt som fiolinist i Oslo Filharmoniske Orkester. Due giftet seg i 1916 med pianisten Mary Barratt Due, og sammen grunnla de i 1927 Barratt Due musikkinstitutt.
Due var aktiv som fiolinpedagog det meste av sitt liv og blant hans elever kan nevnes Arvid Fladmoe, Stephan Henrik Barratt-Due, Kai Angel Næsteby og Kåre Fuglesang.
Henrik Adam Due og Mary Barratt Due hadde barna Esther Henriette Fladmoe (1917-1999, født Barratt-Due og gift med Arvid Fladmoe fra 1940) og Stephan Henrik Barratt-Due (1919-1985).
Sanden
Sanden (folkelig også kalt Stranda) er navnet på et område i Naustdal sentrum i Sunnfjord, Sogn og Fjordane. Sanden er tusenårssted for Naustdal kommune.
Naturområdet
Sanden tok form i 1995–96 da veivesenet brukte steinmassene fra Naustdalstunnelen til å bygge området ut i sjøen.
Ved Sandens østgrense renner den kjente lakseelva Nausta ut i Førdefjorden. Vest for Sanden ligger småbåthavnen. Det skjermede sjøbassenget i området brukes som badestrand. Sanden er et mye brukt rekreasjonsområde. Fra Sanden er det flott utsikt til fjorden og Heilefjellet med toppen Blægja (1304 meter over havet) med evig snø.
Kunst
I 2007 ble skulpturen Budeia av Kjartan Slettemark avduket på Sanden, i forbindelse med Naustdalkunstnerens 75-årsdag 6. august 2007.
Den 3. november 2013 ble skulpturen Kyra av Oddvar Torsheim avduket på Sanden, i forbindelse med Naustdalkunstnerens 75-årsdag 2. november 2013.
Sanden-Søndag
Siden 2003 har Sanden-Søndag blitt arrangert hvert år, søndag før skolestart i august. Sanden-Søndag er en dag for sjø- og strandaktiviteter og kulturinnslag. Dagen arrangeres av Naustdal Frivilligsentral og et tiltalls frivillige organisasjoner.
Florentinerkodeksen
Florentinerkodeksen er en samling på tolv bøker om aztekisk mytologi og precolumbiansk meksikansk historie som ble skrevet under oppsyn av den spanske fransiskaneren Bernardino de Sahagún ca. 1578-80. Sahagún kalte verket for Historia General de las Cosas de Nueva España, og det nåværende navnet skyldes at manuskriptet eies av Biblioteca Medicea Laurenziana i Firenze.
De er kopier av originale kilder som nå har gått tapt. De originale kildene var nedskrivninger av samtaler og intervjuer med indianere i Tlatelolco, Texcoco og Tenochtitlán.
Den florentinske kodeksen er hovedsakelig skrevet på nahuatl. Den har antageligvis vært den viktigste kilden til informasjon om livet til aztekerne i åra før spanjolene ankom Amerika.
Melanotan
Melanotan er et syntetisk hormon (melanocortin).
Hormonet ble utviklet i Arizona i midten av 1980-årene av kreftforskere for å oppnå pigmentering uten soleksponering. Således kunne Melanotan gi beskyttende hudfarge uten at vinterblek hud måtte bli utsatt for vårsolens stråling. Ved å etterlikne det naturlige hormonet a-MSH, som blir fremstilt i kroppen, stimulerer Melanotan hudens pigmentproduksjon.
Hormonet eksisterer i to varianter: Melanotan I og Melanotan II. Melanotan II kan gi sterkere bivirkninger enn Melanotan I.
Stoffene er verken ferdigtestet eller godkjent i Norge, men kan skaffes illegalt på internett. Anvendelse av stoffet kan øke risikoen for kreft i pigmentceller som blir overstimulert. Bivirkninger kan være kvalme, hodepine, prikking i hender og føtter, blå lepper og endring i pigment og føflekker samt nedsatt appetitt. Melanotan II kan dessuten forårsake økt sexlyst hos begge kjønn, samt ereksjon hos menn.
I mai 2010 meldte Verdens Gang at norske apoteket selger årlig 10 000 sprøyter til bruk med Melanotan. Norske helsemyndigheter advarer mot kjøp av Melanotan, og hevder at det kan være livsfarlig.
Melanotan-I ble i juni 2010 godkjent i Italia til pasienter som lider av erytropoietisk protoporfyri (EPP).
Melanotan II har av visse kretser fått tilnavnet Barbie-dopet.
Dødsboskifte
Dødsboskifte eller arveoppgjør er prosessen hvor man overfører en avdød persons eiendommer til dens arvinger. I tiden fra man har en dødsattest til eiendelene er overført til arvingene så kalles boet for et dødsbo og benevnes som «(Avdødes navn)'s bo».
Noe av det første man gjør i et arveoppgjør er å avklare hvem som tar ansvar for forvaltningen av skiftet og for boets totale innhold inkludert dets gjeld, og dette bekreftes av Tingretten med en skifteattest. Det er ofte praktisk å gi en person fullmakt til å utføre avtaler for dødsboet og ordne praktiske ting.
Underveis i skiftet kan man bruke den tiden man trenger for å føre skiftet i havn. Et skifte kan være krevende, mye fordi man må håndtere både pengemessige verdier, bruksverdier og affeksjonsverdier. Hvis skiftet blir vanskelig så kan en part i skiftet kreve offentlig skifte.
Hard Rock Café Bucuresti
Hard Rock Café Bucuresti er en del av restaurantkjeden Hard Rock Café. Kjeden ble grunnlagt i 1971 av amerikanerne Peter Morton og Isak Tigrett. I 1979, starten kjeden å dekke veggene med rock 'n' roll memorabilia, en tradisjon som utvidet til hele kjeden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. I 2006, ble Rock Hard solgt til urbefolkningen Seminole Tribe of Florida.
Se også
Hard Rock Café for mer generell informasjon om kjeden.
Radetzkymarsj
Radetzky-Marsch, Op. 228 er en marsj komponert av Johann Strauss d.e. i 1848. Den ble dedisert til den østerrikske feltmarskalken Josef Wenzel Radetzky von Radetz‎ og ble en svært populær marsj blant soldater. Da den første gang ble spilt, for østerrikske offiserer, klappet disse resolutt og stampet med føttene da refrenget ble spilt. Denne tradisjonen er videreført til moderne tid når marsjen spilles i fremførelser av klassisk musikk i Wien. Marsjen spilles nesten alltid som avslutning på Nyttårskonserten, en årlig konsert i Wien som TV-overføres til de fleste land i Europa og andre deler av verden.
Til tross for marsjens åpenbare militære opphav fremstår den som mer festlig enn strengt militær. Marsjen spilles vanligvis på under 3 minutter.
Bromma i Hallingdal
Bromma, også kjent som Børtnes, er et lite sted i Nesbyen kommune i Hallingdal på vestsida av Hallingdalselva, 13 km sør for Nesbyen. Bromma er egentlig navnet på den innsjø-lignende delen av elva som renner forbi, også kalt Brommafjorden, og ble mer vanlig å bruke som navn på stedet etter at det ble navn på den nå nedlagte Bromma stasjon på Bergensbanen, som ligger på østsida av elva.
Den nedlagte stasjonen er eneste bebyggelse på østsida. Det er ingen bruforbindelse mellom Bromma stasjon og Børtnes-sida, så trafikken til og fra stasjonen gikk med båt på sommeren og med ferdsel over elveisen på vinteren.
Russlands væpnede styrker
Øverstkommanderende er Russlands president, for øyeblikket Vladimir Putin. Regjeringen er ansvarlig for at styrkene er i den beredskap som kreves. Parlamentet (Statsdumaen) utøver lovgivende makt gjennom regjeringen. Administrasjon av militærvesenet styres av forsvarsdepartementet, mens generalstaben har operative oppgaver.
Historie
7. mai 1992 signerte Boris Jeltsin dokumentet som etablerte Russlands væpnede styrker, en prosess som startet når russiske soldater utstasjonert i de tidligere sovjetrepublikkene og andre land (slik som Gruppen av sovjetiske stridskrefter i Øst-Tyskland, hvor de fleste var) ble trukket tilbake til russisk territorium.
Omtrent 30 divisjoner med infanteri, stridsvogner og luftbårne styrker, over 50 brigader med artilleri og luftvern og over 60 regimenter med luftstridskrefter ble returnert tilbake til Russland i de påfølgende to årene. Over 45 000 enheter med tyngre våpen og nesten fire millioner tonn strategiske reserver ble også trukket tilbake. Dette ble den største militære omdisponeringen i historien.
Helt siden Sovjetunionen hadde brutt sammen hadde russiske ledere diskutert hvordan de skulle få til et enhetlig og troverdig forsvar ut av restene av de tidligere sovjetiske styrkene. Den nye russiske doktrinen krevde et mindre, lettere og mer mobilt forsvar, med høyere grad av vervede og større evner til å raskt mobilisere.
Den svake russiske økonomien på 1990-tallet vanskeliggjorde reformer og modernisering. Forsvarsbudsjettet var lavt, noe som førte til kutt i trening, reduksjoner i lønn og boligmangel for militært personell. Dette gikk hardt utover moralen og effektiviteten i forsvaret, men økte budsjetter de siste årene har gjort litt for å bedre situasjonen.
Når Putin tok over presidentskapet i 2000 var tilstanden til det russiske forsvaret omtrent det samme som når Sovjetunionen kollapset. Mye av utstyret var minst et tiår gammelt, og bare deler av dette kunne fremdeles kalles effektivt. Korrupsjon var også et problem, og den første Tsjetsjenia-krigen tappet reserver og utstyr fra forsvaret. Putin selv karakteriserte militærvesenet på den tiden som «et tungrodd og ekstravagant militærapparat». Militær- og politivesenet på den tiden brukte over en tredjedel av nasjonens budsjett. I Putins første term ble forsvaret omorganisert, og redusert i størrelse med opp til 30%.
Militærreformen fra 2008
De militære styrker skulle reduseres etter følgende plan:
Organisasjon
Forsvarsdepartementet er administrativ ledelse for de militære styrkene. Siden sovjettiden har generalstaben fungert som operativ ledelse, men for tiden er generalstaben redusert til å være departementets avdeling for militær planlegging, og ministerens selv har større operativt ansvar for styrkene. Andre avdelinger innen departementet inkluderer personalavdeling, avdeling for forsyning, avdeling for jernbanestyrker og avdeling for ingeniørstyrker.
Marinene består av fire flåter; Østersjøflåten (hovedkvarter ved Baltijsk), Stillehavsflåten (Vladivostok), Nordflåten (Severomorsk) og Svartehavsflåten (Sevastopol i Ukraina). Det er også Kaliningrad spesialområde, som er under kommando av Østersjøflåten, som har integrerte bakke- og luftstyrker.
Stiftelsen Yme
Stiftelsen Yme er en norsk bistandsorganisasjon som jobber innenfor to programområder: vann- og sanitærprosjekter og yrkesskoleprosjekter. Organisasjonen ble etablert i 1993 og holder til i Vegårshei kommune, Aust-Agder. Stiftelsen arbeider for tiden i fem afrikanske land: Angola (Cabinda), Mosambik og Somalia. Prosjektporteføljen utgjør nærmere 15 millioner kroner og største parten av overføringene stammer fra norske myndigheter. Sentralt i stiftelsens visjon er samfunnsutvikling og fattigdomsbekjempelse gjennom en myndiggjøring av enkeltmennesker.
Symfoni nr. 1 (Mahler)
Symfoni nr 1 i D-dur, komponert av Gustav Mahler mellom 1884 og 1888. Verket var i utgangspunktet et symfonisk dikt med tilnavnet  Titan etter en roman av Jean Paul.
Ozzy Osbourne & Randy Rhoads: Tribute
Ozzy Osbourne & Randy Rhoads: Tribute er et heavy metal-musikkalbum og Ozzy Osbournes andre konsertalbum som soloartist.
Stiftelsen Yme
Historie
I 2003, etablerte så Yme et nytt programområde: yrkesskoleutdanning. I arbeidet med vann- og sanitærprosjekter så organisasjonen behovet for mer og bedre fagutdannet arbeidskraft. Satsningen på yrkesskoler ble dermed lansert. Stiftelsen Yme fokuserte spesielt på fagutdanning og yrkesskoler, da man anså at oppbyggingen av en produksjonssektor i utviklingsland må forankres i gode utdanningssystemer. Yme sin satsning sammenfalt samtidig med prioritetene til Bondevik II regjeringen og tusenårsmål-satsningen på skole. Stiftelsen Yme har fokusert særskilt på marginaliserte grupper og har søkt å støtte utviklingen i de fattigste regionene hvor få andre aktører har vært på plass. Yme holdt i perioden 1993 til 2006 til i Oslo, men flyttet i mars 2006 til Vegårshei i Aust-Agder. Organisasjonen ønsker gjennom relokaliseringen å styrke sin profil som liten, men spesialisert bistandsorganisasjon.
Symfoni nr. 1 (Mahler)
Tilblivelse
Symfonien ble til i tiden fra januar til mars 1888 (etter forarbeider som strekker seg tilbake til året 1884). Premieren fant sted 20. november 1889 under ledelse av komponisten i Budapest, der Mahler på denne tiden var ansatt som direktør for den Kongelige Ungarske Opera. Partiturets førsteutgave kom i 1899 ut på forlaget Weinberger i Wien. En revidert versjon av partituret kom i 1906 ut på forlaget Universal Edition i Wien.
Ozzy Osbourne & Randy Rhoads: Tribute
Albumet ble utgitt 19. mars 1987, fem år etter at Randy Rhoads døde, som en hylles til Rhoads, som var med i bandet fra 1979 til 1982. Det ble utgitt på nytt 22. august 1995 og i 2002. Det skulle egentlig vært utgitt i 1982, men ble skrinlagt da grunnet dødsfallet til Rhoads.
Symfoni nr. 1 (Mahler)
Tilblivelse
Det er nyttig å sammenlikne programmet fra de første fremførelsene mellom 1889 og 1899 med hverandre. Mahler var åpenbart i tvil om han skulle betrakte verket som et symfonisk dikt eller som en symfoni. Den opprinnelige planlagte inndelingen av verket i to deler ble senere forkastet. Denne skjebnen ble også ytterligere en sats som stod som nummer to til del (satsen blir i dag leilighetsvis fremført under navnet "Blumine"). I forbindelse med de første fremførelsene forsøkte Mahler også å lette verkets tilgjengelighet gjennom verk- og satstitler med dels litterære trekk. Det tidvis brukte tilnavnet Titan henviser til den tyske forfatteren Jean Pauls roman med samme navn. Mahler skal angivelig i sin ungdom ha satt stor pris på denne forfatteren. Sørgemarsjen (andre sats) bar kortvarig tilnavnet Ein Totenmarsch in Callots Manier, en hentydning til E. T. A. Hoffmanns Fantasiestücke in Callots Manier. Visstnok kjente Mahler ennå ikke til dette verket i tiden da han komponerte sin første symfoni, og etter et forslag fra Ferdinand Pfohl, en av Mahlers venner, ble tilnavnet trukket. Etter Mahlers eget sigende skal også satsen ha høstet inspirasjon fra en tegning, som viser den skutte jegeren som begraves av skogens dyr. Til oppføringen i Hamburg i 1893 forfattet Mahler et fullstendig utarbeidet program. Både tilnavnet "Titan" og de programmatiske satsoverskriftene ga imidlertid Mahler senere helt avkall på, „weil ich es erlebt habe, auf welch falsche Wege hiedurch [sic!] das Publikum geriet“. Først da førsteutgaven av partituret ble trykket i 1899 fikk symfonien sin endelige form med fire satser og betegnelsen "Symfoni nr 1".
Stiftelsen Yme
Organisasjonen
Stiftelsen Yme har siden oppstarten i 1993 hatt relativt få ansatte ved hovedkontoret. Organisasjonen har en stab i Norge på fire personer. I tillegg har organisasjonen to koordinatorer i Sør-Afrika (utdanning) og Angola (vann) samt et tretti-talls lokalt ansatte i de forskjellige prosjektlandene. Daglig leder siden mars 2006 er Geir H. Ommundsen. Ommundsen har tidligere vært prosjektdirektør for Strømmestiftelsen i Mali og Stedlig Representant for Norsk Folkehjelp i Rwanda. Ommundsen har også erfaring fra Kirkens Nødhjelp i det østlige Afrika. Styret består av Christel Günter-Nanz, styreleder, Marianne S. Lyngvi, Nestleder, Leif Svalesen, Johannes Sannesmoenog Kamilla Solheim
Symfoni nr. 1 (Mahler)
Tilblivelse
Bluminesatsen ble i utgangspunktet komponert av Mahler som bakgrunnsmusikk til Joseph Scheffels stykke Der Trompeter von Säckingen (1884), som forøvrig har vært tapt siden. Tillegget av denne satsen virker å ha vært en idé Mahler fikk i ettertid, og han kasserte den etter Weimarfremførelsen i 1894, og den ble ikke oppdaget igjen før 1966 da Donald Mitchell avdekket den. Det følgende året dirigerte Benjamin Britten den første fremførelsen av den siden Mahlers tid i Aldeburgh. Symfonien spilles nesten aldri med denne satsen i dag, men kan imidlertid høres leilighetsvis alene. I 1970-årene spilte Eugene Ormandy og Philadelphia Orchestra inn det første opptaket av symfonien som inkluderer satsen Blumine. Denne innspillingen har vært ute av produksjon i mange år, men RCA ga den nylig ut på nytt.
Lit de parade
Lit de parade (fransk uttale: [lidәparạd], «paradeseng») eller castrum doloris («sørgeplattform») er en betegnelse for det å plassere liket av en avdød person, fortrinnvis en kjent person med stor betydning, slik at folk kan få anledning til å se liket og vise vedkommende den siste ære.
Stiftelsen Yme
Vann og sanitær
Stiftelsen Yme har erfaring med vannprosjekter i forskjellige land i Afrika, Asia og Europa. Organisasjonen støtter seg på et nettverk av produsenter og distributører av vannutstyr. Stiftelsen arbeider i partnerskap med lokale og nasjonale myndigheter samt lokale partnerorganisasjoner. Lokabefolkningen deltar i vannprosjektene gjennom lokale vannkomiteer.
Yrkesutdanning
Yme sin yrkesskole filosofi bygger på en nettverksmodell hvor kunnskap, læreplaner og metoder blir utvekslet mellom yrkesskoler i det sørlige Afrika. Nettverket er et gjensidig sør-sør-nord nettverk hvor Yme støtter skolene med finansiering og ekspertise.
Partnere
Stiftelsen Ymes arbeid støttes hovedsakelig av norske myndigheter gjennom Norad og Utenriksdepartementent. Men stiftelsen har også samarbeidet med angolanske myndigheter som har finansiert vannprosjekter i Angola med nærmere 6 millioner kroner. Stiftelsen Yme legger betydelig vekt på å samarbeide med lokabefolkning, myndigheter og private aktører. Norske selskaper som Statoil og Kværner har støttet prosjekter.
Navn og logo
Navnet Yme kommer fra den norrøne skikkelsen Ymir. Ifølge den norrøne mytologien var Ymir opphavet til skapelsen av både mennesket og naturen. Initiativtakerne til Stiftelsen Yme ønsket å videreformidle viktigheten som forfedrene tilgav naturen og rollen mennesket har i bevaringen av naturressursene. Yme sin logo illustrerer organisasjonens visjon: samfunnsutvikling og fattigdomsbekjempelse gjennom en myndiggjøring av enkeltmennesker. Det bærende elementet i logoen symboliserer et menneske som løfter hendene. Personen representerer en aktiv og myndiggjort aktør som deltar i sin egen utvikling. Dråpen symboliserer organisasjonens virkemiddel: konkrete tiltak for å dekke grunnleggende behov som vanntilgang og utdanning.
Lit de parade
I katolske land er dette vanlig praksis, og avdøde paver blir rutinemessig lagt på lit de parade. I USA er lit de parade en ære som i første rekke tilkommer avdøde presidenter, blant disse Abraham Lincoln (1809–1865) og John F. Kennedy (1917–1963). Også den norskfødte fagforeningsmannen Andrew Furuseth (1854–1938) ble vist denne æren i Washington D.C..
Edvard Grieg (1843–1907) lå på lit de parade i Bergen kommunale sykehus på Engen 8. september 1907, dagen før gravferden.
Den russiske revolusjonslederen Vladimir Lenin (1870–1924) ble balsamert allerede da han lå på lit de parade. Siden ble kroppen stilt ut i et mausoleum på Den røde plass i Moskva, dit det fortsatt valfarter folk for å se. Slik gravdyrkelse er ellers mest kjent fra religiøse forhold.
VANOS
VANOS (Variable Nockenwellen Steuerung) er en teknologi for variable ventiltider utviklet av BMW og Continental Teves for BMWs bilmodeller. VANOS varierer åpningstidene på motorens innsugningsventiler ved å endre kamakselens posisjon i forhold til drivverket. Denne bevegelsen varierer fra 6 grader tidlig til 6 grader forsinket åpningstid. VANOS ble først introdusert i 1992, på BMW M50TU-motoren i 5-serie.
Enkel VANOS
VANOS er en kombinert hydraulisk og mekanisk kontrollenhet for kamakselen, kontrollert av bilens motorstyringssystem. VANOS-systemet er basert på en justeringsmekanisme som kan endre innsugskamakselens posisjon i forhold til veivakselen. Dobbel VANOS sørger for kontinuerlig justering av både innsug- og eksoskamaksler.
Lit de parade
Liknende, mer folkelige skikker
En liknende skikk blant vanlige folk, og kanskje spesielt på landsbygda i Norge, er likvake eller våkestue, som innebærer at familie, venner og naboer til en avdød våker over liket natten eller nettene frem til det legges i kiste og gjøres klar til gravferd. Likvake og våkestue var ofte lystige lag ettersom man trodde de levendes sinnstilstand også påvirket den dødes.
VANOS
Enkel VANOS
VANOS opererer på innsugskamakselen i forhold til motorens turtall og gassposisjon. I det lavere turtallsregisteret åpnes innsugsventilene senere, noe som forbedrer tomgangskarakteristikken. Ved moderate turtall og middels belastning åpnes innsugsventilene mye tidligere, noe som øker dreiemomentet og muliggjør resirkulering av eksosen inne i forbrenningskammeret. Ved moderate turtall og lav belastning forsinkes kamakselen, noe som reduserer bensinforbruket. Til sist vil innsugsventilene igjen forsinkes ved høye turtall, slik at full effekt kan oppnås.
Symfoni nr. 1 (Mahler)
Tilblivelse
Verket inkluderer flere tema fra Mahlers sangsyklus Lieder eines fahrenden Gesellen (1883–1885), og tilgjengelig materiale ser også ut til å indikere at Mahler gjenbrukte musikk fra sitt oppgitte operaprosjekt Rübezahl.
Lit de parade
Liknende, mer folkelige skikker
Likvake var fast en del av ritualet omkring døden i førreformatorisk tid, men ble ikke støttet av den lutherske kirken etter reformasjonen. Det ble forbud mot såkalt sjeleringing med kirkeklokker etter dødsfall ifølge Christian Vs Norske Lov, og videre ble likvake med dans, mat og drikke, i likhet med gravøl (sjon), forbudt i 1607. Likefullt var tradisjonen fortsatt lys levende til langt ut på 1800-tallet, enkelte steder langt opp mot vår tid, i hvertfall til 1950-årene.
Symfoni nr. 1 (Mahler)
Struktur og analyse
Den 1. symfonien bærer allerede flere av elementene i det Malerske musikkspråket i seg, slik som folkelige melodier (fremfor alt i første og andre sats), den ironiske fremmedgjøringen, den collagaktige lagdelingen av motiver, og den delvis bryske bearbeidelsen av temaene. Kompositorisk står symfonien Liedern eines fahrenden Gesellen nært, som Mahler komponerte 1883-85. En fremføring av symfonien tar typisk om lag 55 minutter.
Andre sats: "Kräftig bewegt, doch nicht zu schnell"
Den andre satsen i a-dur fremstår som en nokså rå Ländler, som ikke skyr å ta opp i seg elementer fra østerriksk folkemusikk.
Tredje sats: "Feierlich und gemessen, ohne zu schleppen"
Tredje sats (d-moll) åpner med en sørgemarsj, som er en fremmedgjort bearbeidelse av folkesangen "Bruder Martin" (sic!, Mahler siterte tittelen i denne lite brukte formen i tysk språktradisjon), en molltranskripsjon av kanonen "Frère Jacques". Mot alminnelig oppfatning er imidlertid ikke mollutgaven Mahlers oppfinnelse; snarere ble kanonen i det 19. og tidlig 20. århundre sunget i moll i bestemte regioner i Østerrike. Det er grunn til å tro at Mahler kjente denne versjonen. Satsen inneholder imidlertid også klezmerliknende scener fra den jødiske musikkverden. Den lyriske mittdelen siterer nok en gang fra Mahlers sangsyklus Liedern eines fahrenden Gesellen, denne gangen er sitatet hentet fra sangen Die zwei blauen Augen von meinem Schatz.